《五言长城》
宋代·林希逸

老子风骚将，雄豪霸一方。五言如壁立，万里此城长。

气靡曹刘垒，声喧翰墨场。但令投帻去，谁诧撚须狂。

羲笔图成阵，韩文喻倚墙。骚坛唯我擅，谁敢犯锋铓。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。